ΠΟΣΟ  ΣΩΣΤΗ  ΕΙΝΑΙ  Η  ΧΡΙΣΤΟΛΟΓΙΑ  ΜΑΣ; 


Επιστολή  Μεταπτυχιακού  Φοιτητοΰ 

Μ  διδασκαλία  περί  τού  φθαρτού  ή  τής  άφθαρσίας  τού  σώματος  τού  Χρι¬ 
στού  κατέχει  μία  ιδιαίτερη  θέση  ανάμεσα  στα  Χριστολογικά  προβλήματα 
τόσο  για  τούς  Άντιχαλκηδόνιους,  δσο  καί  τούς  Ορθόδοξους  Χριστιανούς.  Με¬ 
λετώντας  τα  δογματικά  κείμενα  καί  τών  δύο  πλευρών  μπορεί  κανείς  να  ύποθέσει 
δτι  οί  Ορθόδοξοι  θεολόγοι  δέν  άσχολήθηκαν  με  τό  πρόβλημα  αύτό  τόσο  βαθιά 
όσο  οί  Άντιχαλκηδόνιοι.  Μία  τέτοια  διατύπωση  ισχύει  μέν,  διότι  ύπό  τό  πρίσμα 
τού  ορού  τής  Δ'  Οικουμενικής  Συνόδου  (451)  ή  σχετική  άποψη  τών  Ορθοδόξων 
ήταν  καθορισμένη.  Από  τήν  άλλη  δέ,  θά  λέγαμε  δτι  αύτή  ή  διατύπωση  οφείλε¬ 
ται  στο  γεγονός  ότι  τά  Πατερικά  κείμενα  γιά  τό  έν  λόγω  θέμα  άκόμη  δέν  έχουν 
μελετηθεί  σέ  ικανοποιητικό  βαθμό. 

Ένα  άπό  τά  πρώιμα  κείμενα  όπου  γίνεται  λόγος  γιά  τό  συγκεκριμένο  ζή¬ 
τημα  είναι  ή  έπιστολή  τού  Πατριάρχου  τώνΊεροσολύμων’Ιωάννου  τού  Δ'  (575- 
594)  στον  Άμπά  (551-595)-  Καθολικό  τής  Καυκάσιας  χώρας  Άγβάνκ.  Διασώθηκε 
μόνο  ή  μετάφραση  τής  έπιστολής  αύτής  στήν  άρχαία  Αρμένική  γλώσσα  («γκρα- 
μπάρ»),  ή  όποια  γιά  πρώτη  φορά  δημοσιεύτηκε  τό  1896,  έκ  μέρους  τού  διακεκρι¬ 
μένου  Αρμενίου  μελετητή, Επισκόπου  Καραπέτ  Τέρ-Μεκερτιτσιάν. 

Μέτήν  παρούσα  (δική  μας)  μετάφραση  παραθέτουμε  στόΈλληνικό  θεολο- 
γικό  κοινό  ένα  άπόσπασμα  τής  έπιστολής  αύτής,  μέσα  στο  όποιο  ό  Πατριάρχης 
Ιωάννης  έκθέτει  τήν  Όρθόδοξη  διδασκαλία  γιά  τά  άδιάβλητα  πάθη  τού  Κυρίου 
σέ  άντίθεση  μέ  έκείνη  τοΰΊουλιανοΰ  Αλικαρνασσού  -  ήγέτη  τών  Άφθαρτοδο- 
κητών. Εμείς  δέν  θά  προβοΰμε  σέ  θεολογική  άνάλυση  καί  σχολιασμό  τού  κειμέ¬ 
νου,  άφήνοντάς  το  σέ  ειδικούς  Χριστολόγους. 

Γκεβόργκ  Καζαριάν, 

Μεταπτυχιακός  φοιτητής 
τής  Θεολογικής  Σχολής  Αθηνών 


ΕΝΑ  ΧΡΙΣΤΟΛΟΓΙΚΟ  ΑΠΟΣΠΑΣΜΑ  ΤΟΥ  6ου  ΑΙΩΝΟΣ 
«Ό  Ίουλιανός  Αλικαρνασσού  βλασφήμησε,  λέγοντας  πώς  τό  σώμα  τού 
Χρίστου  ήταν  άφθαρτο  καί  αθάνατο  πριν  τήν  Σταύρωση  (καί)  όπως  ήταν 
ανεπίληπτο  καί  αθάνατο  μετά  τήν  άνάσταση,  έτσι  (άκριβώς  ήταν)  προ  τής 
Άναστάσεως.  Επίσης  είπε  πώς  μία  είναι  ή  φύση  τού  Λόγου  καί  τού  Θείου 
σώματος,  είσήγαγε  σύγχυση,  φύραμα  καί  μίξη  (τών  φύσεων)  καί  (μ’  αύτό 
τον  τρόπο)  άρνήθηκε  όλη  τήν  έλπίδα  τών  πιστών,  ή  οποία  πραγματοποιήθηκε 
διά  μέσου  τού  'Αγίου  Σταυρού. 

"Αν  ιό  σώμα  ιού  Χριστού  ήταν  αθάνατο  και  άφθαρτο,  όπως  είπε  (ό  Ίου- 
λιανός),  τότε  μέ  την  αθανασία  άρνήθηκε  τά  Πάθη,  ένώ  μέ  την  άφθαρσία  - 
την  Ανάσταση  (τού  Χριστού),  διότι  όπου  δέν  έχει  θάνατο,  έκεΤ  δέν  ύφίσταται 
ό  Σταυρός,  καί  όπου  έχει  άφθαρσία,  έκεΤ  δέν  χρειάζεται  άνάσταση.  Ή  άνά- 
σταση  είναι  έκεΤνο,  τό  οποίο  τό  φθαρτά  (σώματα)  έργάζεται  άφθαρτα,  όπως 
λέγει  ό  Απόστολος-  «Δει  γάρ  τό  φθαρτόν  τούτο  ένδύσασθαι  αφθαρσίαν 
καί  τό  θνητόν  τούτο  ένδύσασθαι  αθανασίαν»  (Α'  Κορ.  15,  53). 

Ή  φθαρτή  φύση  δέν  είναι  τό  ίδιο  μέ  τήν  άφθαρτη,  άλλά  λέμε  ότι  μόνο 
στήν  Θεία  φύση  άρμόζει  τό  νά  είναι  άπλή,  έντελώς  άφθαρτη,  άμετάβλητη 
καί  άναλλοίωτη-  (ή  Θεία  φύση)  είναι  πάντοτε  καί  άεί  ή  ίδια,  δέν  έχει  ούτε 
άφαίρεση,  ούτε  αύξηση,  καθώς  δέν  ύφίσταται  παθών,  σωματικών  βασάνων 
καί  θανάτου.  Ή  Θεία  φύση,  έκείνη  δηλαδή  τής  Αγίας,  προσκυνουμένης  καί 
όμοουσίου  Αγίας  Τριάδος  είναι  έντελώς  άφθαρτη,  σύμφωνα  μέ  τον  Από¬ 
στολο,  ό  οποίος  λέγει-  «Τώ  δε  βασιλεΐ  τών  αιώνων,  άφθάρτω,  άοράτω, 
μόνω  σοφώ  Θεώ,  τιμή  καί  δόξα  είς  τούς  αιώνας  τών  αιώνων»  (Α'  Τιμ.  1, 
17).  ^ 

"Αν  όμως  πεΤς:  (άρα  λοιπόν)  δέν  θά  άποδώσουμε  στον  Χριστό  καμία 
τιμή  περισσότερο  άπό  μάς;  (Τότε  άνταποκρινόμαστε)  ότι  δέν  είμαστε  έμεΤς 
πού  θά  άποδίδαμε  κάτι  στον  Κύριο  Χριστό,  διότι  Αυτός  δέν  στερείται  τίπο¬ 
τε,  άλλά  σύμφωνα  μέ  τον  λόγο  τής  άλήθειας  λέμε  ότι  τό  σώμα  τού  Κυρίου 
είναι  άνώτερο  άπό  μάς  καί  (ταυτόχρονα)  έντελώς  καθ’  ήμάς,  χωρίς  (όμως) 
άμαρτία-  άνώτερο  άπό  μάς  χάρη  στήν  άναμαρτησία  καί  τήν  ένωση  μέ  τήν 
Θεότητα,  -  γιατί  άπ’  αυτό  τό  (σώμα)  είναι  ή  ένωση  (τών  φύσεων)  τής  (Θείας) 
Οικονομίας,  -  καί  ύστερα  (τό  σώμα  τού  Χριστού)  είναι  Θείο  καί  προσκυ- 
νούμενο.  "Αν  όμως  πρόκειται  για  (κάποιο)  παραδεκτό  καί  άδιάβλητο  πάθος, 
τότε  (διδάσκουμε)  ότι  (τό  σώμα  τού  Κυρίου)  πριν  τα  σωτήρια  Πάθη  καί  τήν 
Ανάστασή  Του  κατά  πάντα  ήταν  καθ’  ήμάς». 

Πατριάρχης  Ιεροσολύμων  Ιωάννης  ό  Δ' 


ΘΕΟΛΟΓΙΚΟ  ΣΧΟΛΙΟ 

Ευχαριστούμε  θερμά  τόν  κ.  Γκεβόργκ  Καζαριάν  χιά  τήν  μετά¬ 
φραση  καί  άποστολή  άποσπάσματος  τής  θεολογικής  επιστολής  τού 
Πατριάρχου  Ιεροσολύμων  Ίωάννου  τού  Δ  πρός  τόν  επίσκοπον  Άμπά 
(551-595),  τό  όποιον  δημοσιεύεται  παχκοσμίως  χιά  πρώτη  φορά  στά 
Ελληνικά,  καί,  μάλιστα,  στό  Περιοδικό  μας. 

Δέν  γνωρίζουμε  άν  άλλοίωσε  τήν  επιστολή  τού  Πατριάρχου 
Ιεροσολύμων  ό  Αρμένιος  μελετητής  Επίσκοπος  Καραπέτ  Τέρ- 
Μεκερτιτσιάν,  όταν  τήν  μετέφρασε  στά  άρχαϊα  Αρμένικά  καθ’  ότι  ως 

Μονοφυσίτης  πού  ήταν  δεν  μπορούμε  νά  τόν  έμπιστευθούμε  θεολο- 
γικά.  Επίσης,  πληροφορούμεθα  καί  άλλο  έπιβαρυντικό  στοιχείο  άπό 
την  Σωτηρία  Παπαδοπούλου  (Θ.Η.Ε.  σελ.  1210)  δτι  ή  επιστολή  (σε 
άλλο  σημείο  της  καί  όχι  στό  άπόσπασμα  πού  παραθέτουμε)  περιέχει 
καί  «χωρίον  εύνοούν  τό  πρωτεΐον  τού  Πάπα  καί  τό  άλάθητον  αύτού 
καί  δτι  έτυχε  λατινικής  μεταφράσεως  καί  εύρυτάτης  έπεξεργασίας». 
Πάντως,  τό  παρατεθέν  άπόσπασμα  τής  έπιστολής  πάσχει  έξ  έπόψε- 
ως  Δογματικής,  καί  έπιβεβαιώνει  τήν  σύγχυση  πού  έχει  έπικρατήσει 
άκόμη  καί  μεταξύ  τών  Ορθοδόξων  στό  ζήτημα  των  Άφθαρτοδοκητών. 

Επειδή  έχω  άσχοληθεϊ  μέ  τό  θέμα,  καί  είχα  δημόσιο  γραπτό 
Θεολογικό  διάλογο  μέ  τόν  μακαριστό  καθηγητή  Άνδρέα  Θεοδώρου, 
γνωρίζω  πόσο  μεγάλη  είναι  ή  άγνοια  τού  θέματος  στόν  Ορθόδοξο  θε¬ 
ολογικό  χώρο,  άφού  καί  ό  μακαριστός  καί  εύλαβής  καθηγητής  -παρ’ 
δτι  καθηγητής  τής  Ιστορίας  τών  Δογμάτων-  άφ’  ένός  θεωρούσε  τό  «ϋε 
δεείΐβ»  ώς  Ορθόδοξο  κείμενο  παρ’  δτι  έγκωμιάζει  καί  ύπερασπίζει 
τόν  Πατέρα  τού  Νεστοριανισμού  Θεόδωρον  Μοψουεστίας  (τόν  καταδι- 
ακασθέντα  άπό  τήν  Ε'  Οικουμενική  Σύνοδο)  καί,  άφ’  έτέρου  ευρισκε 
Ορθόδοξη  τήν  Χριστολογία  τού  Σεβήρου! 

Στό  μεταφρασμένο  άπόσπασμα  τής  έπιστολής,  γίνεται  σύγχυση 
μεταξύ  άφθαρσίας  καί  άτρεψίας.  Ή  Πατερική  γραμματεία  σέ  πολλά 
κείμενα  μάς  διδάσκει  δτι  οί  Πρωτόπλαστοι  «έκτίσθησαν  άφθαρτοι 
καί  αθάνατοι»,  όχι  όμως  καί  άτρεπτοι.  Είχαν  τήν  δυνατότητα  νά  πα¬ 
ραμείνουν  στήν  κατάσταση  πού  τούς  έκτισε  ό  Θεός  ή  νά  έκπέσουν. 
Μετά  τήν  παρακοή  τους  έχασαν  τήν  άθανασία  καί  τήν  άφθαρσία.  Ό 
Χριστός,  όμως,  συνελήφθη  στήν  κοιλία  τής  Θεοτόκου  άσπόρως  καί  έξ 
άκρας  συλλήψεως  έθέωσε  τήν  άνθρωπίνη  Φύση  Του,  όπως  ομολογεί  ή 
Εκκλησία  μας.  Ή  άσπορος  σύλληψίς  Του  Τόν  καθιστά  δεύτερο  Άδάμ, 
μέ  τήν  προπτωτική  φύση  τού  Άδάμ,  χωρίς  τά  Αδιάβλητα  Πάθη  καί, 
λόγω  τής  κυήσεώς  Του  στά  παρθενικά  αίματα  τής  Παναγίας  μας  δέν 
προσέλαβε  τήν  άτρεψία,  όπως  έξ  άλλου  δέν  τήν  είχε  καί  ό  προπτω- 
τικός  Άδάμ.  Ή  έξ  άκρας  συλλήψεως  Θέωσις  τής  Ανθρώπινης  Φύσεως 
τού  Χριστού  δέν  άφήνει  περιθώρια  άναγκαστικής  καί  ύποχρεωτικής 
λειτουργίας  τών  Άδιαβλήτων  Παθών,  αυτό,  όμως,  δέν  σημαίνει  δτι 
άδυνατοΰσε  ό  Χριστός  νά  λειτουργή  τά  Αδιάβλητα  Πάθη  πραγ¬ 
ματικά  δποτε  καί  δσο  Αυτός  ήθελε.  Ή  σύγχυση  έγκειται  στό  δτι 
θεωρούν  οί  πολλοί  πώς  ή  μή  άναγκαστική  λειτουργία  τών  Άδιαβλήτων 


Παθών  ίσοδυναμεΐ  μέ  μή  πραγματική  λειτουργία  τους!  Άς  βοούν  όλοι 
οί  Άγιοι  Πατέρες,  ό  Άγιος  Ιωάννης  ό  Δαμασκηνός,  ό  Τόμος  Δέοντος 
κ.ά.  δτι  «ούδέν  ήναγκασμένον»  υπάρχει  στόν  Χριστό,  καθ’  δτι  «ού 

προηγείτο  έν  τώ  Κυρίω  τής  θελήσεως  τά  φυσικά·  ούδέν  γάρ  ήνα- 
γκασμένον  θεωρείται  επ’  αύτοΰ,  ά\\ά  πάντα  εκούσια·»  «θέλων 
γάρ  έπείνασε,  θέλων  έδίψησε,  θέλων  έδειΧίασε,  θέλων  άπεθανε». 
ΘέΧησε  νά  ένεργήση  τά  Αδιάβλητα  Πάθη  γιά  νά  έΧθη  στά  καθ’  ημάς, 
πού  είμαστε  άναγκασμένοι  καί  δέσμιοι  των  άδιαΒΧήτων  παθών. 

Τό  κείμενο  παρουσιάζει  τόν  Χριστό  ώς  ένα  άπΧό  άγιο  καί  άπαντά 
στό  έρώτημα  «δέν  θά  αποδώσουμε  σιόν  Χριστό  καμία  τιμή  περισσότερο 
άπό  μάς;»  με  τό  ότι  «δέν  είμαστε  έμεΤς  πού  θά  αποδίδαμε  κάτι  στον  Κύριο 
Χριστό,  διότι  Αυτός  δέν  στερείται  τίποτε,  άά/\ά  σύμφωνα  μέ  τόν  έόγο  τής 
άέήθειας  όέμε  ότι  τό  σώμα  τού  Κυρίου  είναι  ανώτερο  άπό  μάς  καί  (ταυτό¬ 
χρονα)  έντεόώς  καθ’  ημάς,  χωρίς  (όμως)  άμαρτία  »!  Ή  άνωτερότητα  τού 
Χριστού  έναντι  ημών  άναγνωρίζεται  στό  κείμενο  μόνο  λόγω  τής  Ανα- 
μαρτησίας  Του  καί  Χίγο  παρακάτω,  καί  Χόγω  τής  Υποστατικής  Ένώσε- 
ως,  άλλά  σαφώς  θεωρεί  την  υποχρεωτική  λειτουργία  τών  Αδιάβλητων 
Παθών  ώς  άναγκαία  προϋπόθεση  τής  πραγματικής  Ανθρώπινης  Φύσε- 
ως  του  Χριστού  μας! 

Τό  παρατεθέν  χωρίο  τοΰ  Αγ.  Απ.  Παύλου  «δει  τό  φθαρτόν  τούτο 
ένδύσασθαι  άφθαρσίαν»  δέν  άναφέρεται  στην  Ανθρώπινη  φύση  τού 
Χριστού  άλλά  σέ  έμάς  τούς  άνθρώπους.  Όπως,  έπίσης,  καί  στά  περί 
τής  άναστάσεως  καί  θανάτου  ταυτίζει  τόν  Χριστό  μέ  έμάς  τούς  πε- 
πτωκότας  άνθρώπους,  παραβλέποντας  την  Πίστη  τής  Εκκλησίας  μας 
πού  κηρύσσει  «άνέστης  εκ  τοΰ  Μνήματος  καθώς  έτέχθης  εκ  τής 
Θεοτόκου»! 

Τελικά,  πρέπει  νά  συλλαβίσουμε  άπό  τήν  άρχή  τήν  Χριστολογία, 
καί  νά  άναθεωρήσουμε  άκόμη  καί  κάποιες  ονομασίες  αιρέσεων,  όπως 
«Αφθαρτοδοκητισμός»,  διότι  δέν  έκφράζει  τήν  αίρεση  πού  καταδι¬ 
κάσθηκε,  δηλαδή  τήν  θεώρηση  τής  Ανθρώπινης  Φύσεως  τοΰ  Χριστού 
ώς  φαινομενικής  καί  όχι  πραγματικής,  διότι  -όπως  προείπαμε-  ή 
άφθαρσία  δέν  είναι  ταυτόσημη  μέ  τήν  άτρεψία  ούτε  μέ  τήν  Μονοφυσι¬ 
τική  άπορρόφηση  τής  Ανθρωπότητος  τού  Χριστού  άπό  τήν  Θεία  Φύση 
Του. 

Αύτά  ώς  ένας  πολύ  συνοπτικός  σχολιασμός.  Περισσότερα  στό  βι¬ 
βλίο  μου  «'Ο  Χριστός  άνθρώπων  επέκεινα».  Άν  έπιτρέψη  ό  Θεός,  θά 
άναπτύξουμε  στό  μέλλον  περισσότερα  σέ  μιά  ολοκληρωμένη  Χριστο¬ 
λογία,  δεδομένου  ότι  ή  Χριστολογία  είναι  τό  κλειδί  γιά  τήν  γνώση 
τής  άνθρωπίνης  φύσεώς  μας  καί  τήν  έπίγνωση  τής  έν  Χριστώ  Αλή¬ 
θειας,  ή  Οποία  «έν  τώ  Μέλλοντι»  θά  μάς  χαρίση  «ζωήν  αιώνιον». 

π.  Βασίλειος  Ε.  Βολουδάκης 

